O‘zbekiston Respublikasi Hukumatining ayrim qarorlariga qo‘shimchalar kiritish va ba’zilarini o‘z kuchini yo‘qotgan deb hisoblash to‘g‘risida (O‘zbekiston Respublikasi Vazirlar Mahkamasining “Tender savdolari o‘tkazishni yanada takomillashtirish chor

O‘zbekiston Respublikasi Vazirlar Mahkamasining “Tender savdolari o‘tkazishni yanada takomillashtirish chora-tadbirlari to‘g‘risida” 2015-yil 14-sentabrdagi 264-son qarorini bajarish yuzasidan Vazirlar Mahkamasi qaror qiladi:
 1. O‘zbekiston Respublikasi Hukumatining ilovaga muvofiq ayrim qarorlariga qo‘shimchalar kiritilsin.
 2. O‘zbekiston Respublikasi Vazirlar Mahkamasining 2007-yil 27-apreldagi 201-f-son farmoyishi o‘z kuchini yo‘qotgan deb hisoblansin.
 3. Vazirliklar va idoralar o‘zlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar.
 4. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari R.S. Azimov zimmasiga yuklansin. 
 2. Vazirlar Mahkamasining 2003-yil 3-iyuldagi 302-son qarori (O‘zbekiston Respublikasi QT, 2003-y., 7-son, 57-modda) bilan tasdiqlangan O‘zbekiston Respublikasi hududida kapital qurilishdagi tanlov savdolari to‘g‘risida nizomning 1-bandiga quyidagi mazmundagi xatboshi qo‘shilsin:
 “Iqtisodiyotning tegishli tarmoqlarida va ijtimoiy sohada amalga oshiriladigan investitsiya loyihalari doirasida tovarlar, ishlar va xizmatlarni xarid qilishni amalga oshirishda bitta kontrakt bo‘yicha 5,0 mln AQSh dollaridan ortiq ekvivalentdagi summadagi kapital qurilish bilan bog‘liq bo‘lgan tovarlar, ishlar va xizmatlar xarid qilishni amalga oshirishda tanlov savdolari Vazirlar Mahkamasining “Tender savdolari o‘tkazishni yanada takomillashtirish chora-tadbirlari to‘g‘risida” 2015-yil 14-sentabrdagi 264-son qarorida nazarda tutilgan xususiyatlarni hisobga olgan holda o‘tkaziladi”.